**OB Zabok i bolnica hrvatskih veterana**

**Služba za kirurgiju**

**Pročelnik kirurške službe Zdravko Zelić, dr. med., spec. opće kirurgije**

**i subspecijalist abdominalne kirurgije**

**Obavijest pacijentu o operacijskom postupku**

**OBJAŠNJENJE I PISMENI PRISTANAK PACIJENTA NA OPERATIVNI ZAHVAT -**

**OPERACIJA PREPONSKE/FEMORALNE HERNIJE - LAPAROSKOPSKI**

**OPIS POSTUPKA**

Hernija, bruh ili kila pojava je ispupčenja organa, dijela organa ili tkiva iz svog normalnog anatomskog položaja. Najčešće se javlja u trbušnoj šupljini kao kombinacija slabijih anatomskih struktura trbušne stijenke I većeg fizičkog napora, posebno u predjelu prednjeg trbušnog zida.

Liječnik mi je objasnio da bolujem od

(Dg.)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, te se preporučuje provođenje operativnog postupka: LPSC preponske kile.

Sam zahvat, izvodi se u općoj ili regionalnoj anesteziji. Najviše suzastupljene laparoskopske metode transabdominalne preperitonealne tehnike, TAPP i totalne ekstraperitonealne tehnike, TEP. Razlika između ovih tehnika je u načinu pristupanja herniji. TAPP metodom se ulazi u trbušnu šupljinu početnom periumbilikalnom incizijom te se uvode troakari i putem njih različiti endoskopski uređaji. Putem Verresove igle se insuflira ugljikov dioksid i na kameri se vizualiziraju strukture prema preponskom kanalu. Sa stražnje strane se pristupa herniji i otvara se preperitonealni prostor. Nakon zbrinjavanja kilne vreće i sadržaja fiksira se mrežica u preperitonealnom prostoru koja je veća nego li sam defekt kilnog otvora, te se naposljetku zatvori parijetalni peritoneum. Kod totalne ekstraperitonealne endoskopske metode, dolazi se do kile bez da se otvara trbušna šupljina, već se posebnim balon disektorom ulazi kroz stijenku trbuha u preperitonealni prostor i sam postupak je dalje isti kao i kod TAPP procedure.

Zbog tehničkih poteškoća ili sigurnosnih razloga ponekad nije moguće izvesti laparoskopski zahvat te se operacija nastavlja kao klasična operacija.

**EVENTUALNI RIZICI I KOMPLIKACIJE**

Iako rijetke, komplikacije ovog terapijskog postupka mogu biti:

• Hematom

• Produljena postoperativna bol

• Ozljeda abdominalnih organa I velikih krvnih žila

• Priraslice crijeva s mogućim razvojem ileusa

• Površinska infekcija rane

• Infekcija mrežice I dubljih struktura

• Migracija mrežice

• Recidiv kile

**ANESTEZIJA**

Zahvat se izvodi u općoj anesteziji.

**MOGUĆA ZAMJENA ZA PREPORUČENI POSTUPAK**

Moguća je zamjena klasičnom – „otvorenom“ operacijom.

U slučaju da se ne obavi preporučeno operacijsko liječenje, moguća je jedino odgoda zahvata, u nekim slučajevima uz nošenje steznika. Postepeno povećanje hernije je neminovnost, a brzina napredovanja tog procesa u potpunosti je nepredvidiva. Ovim pasivnim pristupom značajno raste rizik od uklještenja hernije, hitne indikacije, kao I moguće nekroze I resekcije crijeva, ali i vitalne ugroženosti pacijenta.

**IZJAVA PACIJENTA**

Svojim potpisom potvrđujem da sam na meni jasan i razumljiv način upoznat/a s mojim zdravstvenim stanjem, preporučenim postupkom liječenja, vrstom odabrane anestezije, mogućim kontraindikacijama i rizicima samoga postupka uključujući i rizike koji su specifični s obzirom na moje zdravstveno stanje kao i činjenicom da je uspjeh liječenja varijabilan i da ovisi o nizu čimbenika. Na sve svoje dodatne upite sam dobio/la potpunu informaciju od strane liječnika te u cijelosti preuzimam rizik liječenja navedenim postupkom.

Sukladno članku 16. Stavak 3. Zakona o zaštiti prava pacijenata (“Narodne novine broj 169/04),

izjavljujem da slobodnom voljom utemeljenoj na potpunoj obaviještenosti, prihvaćam postupak.

Ime i prezime pacijenta/skrbnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis pacijenta/skrbnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis liječnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_